La Provinco di Entre Ríos

Entre Ríos esas centra provinco di Arjentinia, en la Mezopotamia regiono. Ol havas la provinci di Buenos Aires (sude), Corrientes (norde) e Santa Fe (weste), ed Uruguay (este) kom bordi.

Olua chefurbo esas Paraná (391,000 habitanti), qua esas apud l'rivero Paraná, desdireta del urbo di Santa Fe. 

Kune kun Córdoba e Santa Fe, depos 1999, l'provinco esas parto dil ekonomika-politika asocio konocata kom l'Centra Regiono. 

 Historio 
thumb

La unesma habitanti dil areo qua esas nun Entre Ríos esis l'Charrúa e Chaná qua singlu okupis aparta parti dil regiono. Hispaniani eniris en 1520, kande Juan Rodríguez Serrano riske iris ad rivero di Uruguay serchinte l'Pacifiko. 

La unesma permana Hispania vilajo esis erektita en la nuna departamento dil Paz ye l'fino dil 16ma yarcento. Hernandarias kom  l'guberniestro  di Asunción unesme e pos di Buenos Aires direktis expedicioni a neexplorita teritorii en Entre Ríos. Juan de Garay, depos lu fondis Santa Fe, exploris ica areo, quan lu nomis la otra banda (“la altra rivo”).

Tamen, la regiono restis plene indijene e nehabitata da Europani til un grupo di koloniisti del vicina provinco di Santa Fe lojeskis en Bajada del Paraná en la tarda parto dil 17ma yarcento, nun ol esas la loko dil provinca chefurbo. Lor la aparo di urbi, qui nun esas konocata kom Nogoyá, Victoria, Gualeguay, Gualeguaychú, Concepción del Uruguay e Concordia.

Tomás de Rocamora pluse exploris l'areo en 1783 sur l'minaco di invado de Brazilia, e lu oficialigis multe dil super-mencionita urbi. Lu esis anke la unesmulo, qua aludis l'regiono kom Entre Ríos. Lore, poka Europani lojis ibe, malgre ke dum l'revoluciono di mayo, l'poka koloniisti en la urbi alonge la rivo di Paraná suportis Manuel Belgrano e lua armeo, kande lu esis iranta ad Paraguay. 

Ye 29 di septembro, 1820, l'chefo (caudillo) Francisco Ramírez deklaris l'teritorio kom autonoma ento, l'republiko di Entre Ríos. Ol duris til lu esis asasinita ye 10 di julio, 1821. 

thumb

En 1853, dum kunveno di omna provinci ecepte Buenos Aires, Paraná esis elektita kom la chefurbo dil Arjentiniana politika ligo, e la guberniestro di Entre Ríos e chefo (caudillo) Urquiza kom olua unesma prezidanto. La provinca chefurbo esis movita aden Concepción di Uruguay. Pos Urquiza, qua unesme ganis l'batalio di Cepeda en 1859 kontre Buenos Aires, lasis lua soldati retroiris a la batalio di Pavón en 1861, qui lasis lua rivalo Bartolomé Mitre de Buenos Aires divenar prezidanto. Lor lua triesma prezido kom guberniestro dil provinco de 1860 til 1864 e pos interrupto lu esis rielektita en 1868, ma lu esis asasinita en 1870 pos 16 yari di guverno ante lu finis lua prezido, qua probable esis imperita da Ricardo López Jordán.

Urquiza animis enmigro per “koloniga kontrakti”, qua establisis multa agrokultiva kolonii kun Europani (precipue Volga Germani, Rusi, Italiani, Suisiani ed Franci). Segun nombro mezurita en 1903, lore 153,067 habitanti dil provinco esis enmigrinti.

Kategorio:Provinci di Arjentinia